12. Dočasná dohoda o hospodárskom partnerstve ES - tichomorské štáty (hlasovanie) 
- Pred hlasovaním o pozmeňujúcom a doplňujúcom návrhu 8:
Glyn Ford
Vážená pani predsedajúca, s cieľom ušetriť čas sú socialisti pripravení prijať pozmeňujúce a doplňujúce návrhy 8 a 10 ako doplnenia, ale budeme hlasovať proti, ak ich ako doplnenia neprijme skupina PPE-DE.
Jean-Pierre Audy
- (FR) Súhlasím s týmto postupom.
Jean-Pierre Audy
- (FR) Vážená pani predsedajúca, v odseku 39 by bol pre našu skupinu prijateľný kompromisný pozmeňujúci a doplňujúci návrh 19, ak by sme v súvislosti s mimoštátnymi aktérmi mohli doplniť slovo "účasť". Tým by vznikol nasledujúci pozmeňujúci a doplňujúci návrh: "39a. Zdôrazňuje najmä dôležitú úlohu parlamentov krajín AKT a účasť mimoštátnych aktérov na monitorovaní a riadení DHP", zvyšok by sa nemenil.
Som presvedčený, že spravodajca pán Ford s tým súhlasí.
